***Mesto Spišská Belá***



 ***Petzvalova 18, 059 01 Spišská Belá***

 ***Mestská školská rada***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**ŠTATÚT MESTSKEJ ŠKOLSKEJ RADY V SPIŠSKEJ BELEJ**

V súlade so zákonom č.596/2003Z.z. o štátnej správe v školstve a o školskej samospráve o zmene a doplnení niektorých zákonov v znení neskorších predpisov a v súlade s ustanovením § 9 vyhlášky č. 291/2004 Z. z. MŠVVaŠ SR, ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení sa vydáva **ŠTATÚT MESTSKEJ ŠKOLSKEJ RADY V SPIŠSKEJ BELEJ.**

**Čl. 1**

 **Základné ustanovenie**

1. Mestská školská rada sa zriaďuje v meste Spišská Belá.

2. Sídlom Mestskej školskej rady je **Mestský úrad mesta Spišská Belá, Petzvalova 18,**

 **05901 Spišská Belá.**

**Čl. 2**

**Pôsobnosť a poslanie Mestskej školskej rady v Spišskej Belej**

1**. Mestská školská rada v Spišskej Belej** je ustanovená v súlade s § 25 zákona č. 596/2003Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov sa určujú podrobnosti o spôsobe:

- ustanovenia orgánov školskej samosprávy,

- o ich zložení,

- o ich organizačnom a finančnom zabezpečení s pôsobnosťou pre mesto Spišská Belá.

 2. **Mestská školská rada v Spišskej Belej** je poradný a iniciatívny samosprávny orgán, ktorý vyjadruje a presadzuje **verejné záujmy**, záujmy **rodičov,** **žiakov**, **pedagogických** zamestnancov v oblasti výchovy a vzdelávania. Plní funkciu **verejnej kontroly**, vyjadruje sa k **činnosti škôl**, **školských zariadení**, orgánov miestnej samosprávy z pohľadu školskej problematiky.

**Čl.3**

**Činnosť mestskej školskej rady v Spišskej Belej**

**1. Mestská školská rada v Spišskej Belej**sa vyjadruje ku všetkým závažným skutočnostiam, ktoré sa vzťahujú ku **školskej problematike**, a to najmä:

a) k činnosti zriaďovateľa základných škôl, základných umeleckých škôl a školských zariadení v oblasti vzdelávania zriadených na území mesta,

b) ku **koncepcii rozvoja škôl a školských zariadení** zriadených na území mesta,

c) k rozpisu **finančných prostriedkov poskytnutých školám** a školským zariadeniam zriadeným na území mesta z prostriedkov štátneho rozpočtu,

d) k **personálnym, materiálnym a sociálnym podmienkam** zamestnancov škôl a školských zariadení zriadených na území mesta,

e) k **požiadavkám mesta na skvalitnenie starostlivosti a pedagogických** služieb poskytovaných školami a školskými zariadeniami na území mesta

f) k správe o **výsledkoch výchovno-vzdelávacieho procesu** v školách a školských zariadeniach na území mesta Spišská Belá.

**Čl. 4**

**Zloženie mestskej školskej rady v Spišskej Belej**

1. Mestská školská rada v Spišskej Belej má **11 členov**.

2. Mestská školská rada v Spišskej Belej sa skladá z nasledujúcich členov, volených **tajným hlasovaním a delegovaných:**

-**štyria** zvolení zástupcovia z **riaditeľov** všetkých a školských zariadení, ktorých zriaďovateľom je mesto Spišská Belá,

-**dvaja** zvolení zástupcovia z **rodičov** žiakov všetkých škôl a školských zariadení, ktorých zriaďovateľom je mesto Spišská Belá,

-**traja** zvolení zástupcovia z **predsedov rád** všetkých škôl a školských zariadení, ktorých zriaďovateľom je mesto Spišská Belá,

-**dvaja** delegovaní **zástupcovia mesta**.

**Čl. 5**

**Spôsob voľby členov mestskej školskej rady v Spišskej Belej**

1. Členov mestskej školskej rady zvolia **predsedovia rád** škôl z kandidátov, ktorých navrhli rady škôl, a to z **predsedov** rád škôl, z **riaditeľov** škôl a školských zariadení a z **rodičov** vo voľbách tajným hlasovaním

2. Voľby členov mestskej školskej rady sa uskutočnia **samostatne** pre každú skupinu kandidátov.

3. Do mestskej školskej rady sú zvolení tí kandidáti, ktorí získali vo voľbách **najvyšší počet** hlasov.

4. **Pri rovnosti hlasov** rozhodne o zvolení za člena MŠR za príslušné skupiny **žrebom volebná** komisia.

5. **Spôsob dopĺňania členov**:

-v prípade náhodného odchodu z členstva MŠR(úmrtie, viacnásobná neúčasť, odsťahovanie, zdravotný stav, ukončenie volebného obdobia pre riaditeľov, dobrovoľného vzdania sa, spáchanie trestného činu, sa postupuje **podľa zoznamu náhradníkov** (**substitučný princíp**) za príslušnú kategóriu kandidátov z predchádzajúcich volieb). **Ak nie je možné uplatniť náhradnícky substitučný princíp, konajú sa nové doplňujúce voľby**.

**Čl. 6**

**Členstvo v Mestskej školskej rade v Spišskej Belej**

**1**.Členovia mestskej školskej rady sú volení a delegovaní na **štvorročné funkčné obdobie** Mestskej školskej rady. Jej členovia musia byť bezúhonní a spôsobilí na právne úkony.

2. **Členstvo v Mestskej školskej rade zaniká:**

a) **uplynutím funkčného** obdobia Mestskej školskej rady v Spišskej Belej,

b**) vzdaním sa členstva**,

c) ak vzniknú dôvody na zánik členstva podľa odseku 12, §25 zák. č. 596/2003Z. z.,

d) ak **zástupca za riaditeľov prestane vykonávať funkciu riaditeľa** školy alebo školského zariadenia v zriaďovateľskej pôsobnosti mesta Spišská Belá,

e) ak zástupca za predsedov rád škôl prestane vykonávať funkciu predsedu rady školy alebo školského zariadenia v zriaďovateľskej pôsobnosti mesta Spišská Belá,

f) ak **dieťa zvoleného zástupcu rodičov** prestane byť žiakom školy alebo školského zariadenia v zriaďovateľskej pôsobnosti mesta Spišská Belá,

g) **odvolanie člena mestskej školskej rady**(za trestný čin, tiež za **neplnenie si povinností**),

h) odvolaním člena, ktorý je zástupcom zriaďovateľa mesta Spišská Belá, ktorý ho do Mestskej školskej rady delegoval,

i) **obmedzením alebo pozbavením člena spôsobilosti na právne úkony**,

j) **smrťou** člena alebo vyhlásením ho za mŕtveho.

  **Čl. 7**

 **Pravidlá rokovania mestskej školskej rady v Spišskej Belej**

1. Mestská školská rada **na svojom ustanovujúcom zasadnutí volí svojho predsedu** a **podpredsedu.**

2. **Predsedu** mestskej školskej rady volia členovia Mestskej školskej rady **nadpolovičnou** väčšinou hlasov všetkých členov mestskej školskej rady,

3. **Podpredsedu** mestskej školskej rady volia členovia Mestskej školskej rady **nadpolovičnou** väčšinou hlasov všetkých členov mestskej školskej rady,

4. Kandidáta na  **zapisovateľa** Mestskej školskej rady v Spišskej Belej navrhuje predseda MŠR a schvaľujú ho členovia MŠR.

5. Predsedu MŠR v Spišskej Belej mestská školská rada **odvolá** vtedy, ak bol právoplatne odsúdený za úmyselný trestný čin alebo ak o to sám požiada,

6. Predsedu MŠR je možné **odvolať**, ak zo zdravotných dôvodov nemôže túto funkciu **vykonávať dlhšie ako 6 mesiacov**, alebo koná v rozpore s ustanoveniami NR SR č. 596/2003 Z. z. alebo štatútom mestskej školskej rady,

7. Mestská školská rada je **uznášania schopná, ak je prítomná nadpolovičná väčšina** všetkých jej členov.

8. Mestská školská rada sa schádza podľa potreby, najmenej však **trikrát** do roka na riadnom zasadnutí, alebo ak o to požiadajú najmenej dvaja členovia MŠR. Zasadnutie MŠR zvoláva jej predseda, v jeho neprítomnosti, podpredseda, alebo predsedom poverená osoba.

9. **Nástupnícka mestská** školská rada musí byť ustanovená najneskôr **v deň skončenia** **funkčného o**bdobia Mestskej školskej rady v Spišskej Belej.

 **Čl. 8**

 **Práva a povinnosti člena mestskej školskej rady**

1. Člen mestskej školskej rady má právo:

a) byť **volený a voliť**,

b) **navrhovať kandidátov na funkciu predsedu a podpredsedu** Mestskej školskej rady v Spišskej Belej,

c) byť **informovaný o všetkých skutočnostiach, ktoré sú predmetom rokovania** rady a slobodne sa k nim vyjadrovať,

d) **hlasovať ku všetkým uzneseniam** Mestskej školskej rady,

e) predkladať na rokovania MŠR vlastné námety, prípadne materiály.

2. Člen MŠR je povinný zúčastňovať sa na jej zasadnutiach. **Neospravedlnená neúčasť po sebe na 3 zasadnutiach sa hodnotí ako nezáujem o členstvo a neplnenie si povinností v MŠR.**

3. Člen MŠR je povinný **zabezpečiť si ochranu osobných údajov** chránených všeobecne záväznými predpismi.

  **Čl. 9**

 **Povinnosti predsedu a podpredsedu Mestskej školskej rady v Spišskej Belej**

1.Predseda MŠR v Spišskej Belej **riadi činnosť** MŠR v Spišskej Belej a koná v jej mene. Rozhoduje o všetkých záležitostiach rady, ak nie sú zákonom, štatútom, vyhradené do pôsobnosti iných orgánov.

2. Predseda MŠR v Spišskej Belej predloží **na 1. zasadnutí** (na 1. zasadnutí, ktoré nasleduje po ustanovujúcom zasadnutí novozvolenej MŠR) **návrh štatútu MŠR na schválenie**.

3. Predseda rady **pripravuje, zvoláva a riadi** zasadnutia mestskej školskej rady (podľa plánu alebo ak o to požiadajú najmenej dvaja členovia rady). **Vo svojej neprítomnosti môže poveriť podpredsedu MŠR úkonom zvolať jej zasadnutie.**

4. Dbá, aby všetky zmeny v MŠR a jej pracovné zasadnutia boli v administratívnom poriadku, t.j. **zápisnične objektívne spracované**.

5. Podpredseda MŠR školy **zastupuje predsedu** mestskej školskej rady v jeho **neprítomnosti** v rozsahu jeho práv a povinností .

**Čl. 10**

**Vzťahy Mestskej školskej rady v Spišskej Belej k orgánom miestnej samosprávy**

1. Predseda mestskej školskej rady **informuje zriaďovateľa** – primátora o **pláne zasadnutí** na príslušný kalendárny rok a o výsledkoch jednotlivých zasadnutí.

2**. Primátor má právo zúčastňovať** sa na zasadnutiach mestskej školskej rady a vystúpiť na zasadnutiach MŠR.

**Čl. 11**

**Hospodárenie mestskej školskej rady v Spišskej Belej**

1. Mestská školská rada v Spišskej Belej zabezpečuje svoju činnosť z prostriedkov **rozpočtu mesta** na tento účel určenými v súlade s osobitnými predpismi.

2. Mestská školská rada **nemá vlastný majetok**.

**Čl. 12**

**Doplnkové voľby do MŠR**

a) V prípade **zmeny na poste predsedu** MŠR je potrebné realizovať **nové voľby** na post nového predsedu MŠR.

b) V prípade **zmeny ostatných členov** mestskej školskej rady sa bude postupovať tak, že sa oslovia príslušné školy/ školské zariadenia za sekciu tej školskej inštitúcie, z ktorej bol delegovaný a zvolený jej zástupca, aby svojho odchádzajúceho člena **doplnil**.

Tento štatút bol **prerokovaný a schválený** na zasadnutí MŠR dňa **24.10.** **2016** . Od tohto dňa nadobúda účinnosť.

V Spišskej Belej dňa 24.10. 2016

 Mgr. Dagmar Popovičová

 predsedníčka MŠR v Spišskej Belej